Hekk kif jidher li se jseħħu żviluppi kbar fil-Gvern il-PL jikkanċella l-mass meeting ta' Nhar il-Ħadd. Il-Partit Laburista kkanċella l-mass meeting li kien ilu jirriklama għall-aħħar jiem u li suppost kien se jsir biex jagħti kuraġġ u appoġġ lill-Mexxej Laburista Joseph Muscat. Ikkonfermaw dan organizzaturi tal-istess attività, filwaqt li fuq il-Facebook din l-attivtà kienet ikkanċellata. Dan qed iseħħ wara l-aħbar li ġriet bħal leħħa ta' berqa li Muscat se jkun qed iħabbar ir-riżenja minn Prim Ministru u Mexxej Laburista, biex fil-bidu tas-sena l-partit ikollu mexxej ġdid u l-pajjiż ikollu Prim Ministru ġdid.